ddrg/super_eurlex huggingface dataset:
Akt Sveta

z dne 26. maja 1997

o pripravi Konvencije o boju proti korupciji uradnikov Evropskih skupnosti ali uradnikov držav članic Evropske unije na podlagi člena K.3(2)(c) Pogodbe o Evropski uniji

(97/C 195/01)

SVET EVROPSKE UNIJE JE

ob upoštevanju Pogodbe o Evropski uniji in zlasti člena K.3(2)(c) Pogodbe,

ker države članice štejejo izboljšanje sodnega sodelovanja za zadevo skupnega interesa v okviru sodelovanja iz naslova VI Pogodbe o Evropski uniji;

ker je treba v ta namen v skladu s Protokolom h Konvenciji o zaščiti finančnih interesov Evropskih skupnosti [1] pripraviti Konvencijo o boju proti korupciji uradnikov Evropskih skupnosti ali uradnikov držav članic Evropske unije;

SKLENIL, da je konvencija, katere besedilo je priloženo in ki so jo danes podpisali predstavniki vlad držav članic Evropske unije, pripravljena,

PRIPOROČA, da jo države članice sprejmejo v skladu s svojimi ustavnimi pravili.

V Bruslju, 26. maja 1997

Za Svet

Predsednik

W. Sorgdrager

[1] UL C 313, 23.10.1996, str. 2.

--------------------------------------------------
Akt sveta

z dne 29. novembra 1996

o pripravi, na podlagi člena K.3 Pogodbe o Evropski uniji, Protokola o razlagi Konvencije o zaščiti finančnih interesov Evropskih skupnosti s predhodnim odločanjem Sodišča Evropskih skupnosti

(97/C 151/01)

SVET EVROPSKE UNIJE JE

ob upoštevanju Pogodbe o Evropski uniji in zlasti člena K.3(2) Pogodbe,

ker člen K.3(2)(c) predvideva, da konvencije, sestavljene na podlagi člena K.3 Pogodbe o Evropski uniji, lahko določijo, da je Sodišče Evropskih skupnosti pristojno za razlago njihovih določb in za odločanje v sporih glede njihove uporabe, v skladu z ureditvijo, ki jo lahko določijo konvencije,

SKLENIL, da pripravi protokol, katerega besedilo je priloženo in ki so ga danes podpisali predstavniki vlad držav članic Evropske unije,

PRIPOROČA, da ga države članice sprejmejo v skladu s svojimi ustavnimi pravili.

V Bruslju, 29. novembra 1996

Za Svet

Predsednik

N. Owen

--------------------------------------------------
Uredba (EGS, Euratom, ESPJ) št. 421/68 Sveta

z dne 5. aprila 1968

o spremembi Uredbe št. 423/67/EGS, 6/67/Euratom z dne 25. julija 1967 o določitvi prejemkov za člane Komisij EGS in ESAE ter Visoke oblasti, ki niso bili imenovani za člane enotne Komisije Evropskih skupnosti

SVET EVROPSKIH SKUPN OSTI JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti [1], in zlasti člena 34 Pogodbe;

ker mora Svet določiti prejemke za nekdanje člane Visoke oblasti in Komisij Evropske gospodarske skupnosti ter Evropske skupnosti za atomsko energijo, ki po prenehanju funkcije niso bili imenovani za člane Komisije,

SPREJEL NASLEDNJO UREDBO:

Člen 1

S 1. januarjem 1968 se z naslednjim odstavkom zamenja prvi odstavek člena 2 Uredbe Sveta št. 423/67/EGS, 6/67/Euratom [2] z dne 25. julija 1967 o določitvi prejemkov za člane Komisij EGS in ESAE ter Visoke oblasti, ki niso bili imenovani za člane skupne Komisije Evropskih skupnosti:

"Določbe členov 5, 11, 12, 13, 15, 17, 18, 19 in 21 Uredbe št. 422/67/EGS, 5/67/Euratom se uporabljajo za nekdanje člane Visoke oblasti in Komisij Evropske gospodarske skupnosti ter Evropske skupnosti za atomsko energijo, navedenih v členu 1; določbe členov 7, 8 in 9 te uredbe se zanje uporabljajo od 1. januarja 1968 in določbe njenega člena 14 se smiselno uporabljajo od 6. julija 1967 do 31. decembra 1967; če so hkrati izpolnjeni pogoji iz členov od 7 do 10 te uredbe, se uporabljajo določbe člena 13."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 5. aprila 1968

Za Svet

Predsednik

M. Couve De Murville

[1] UL 152, 13.7.1967, str. 2.

[2] UL 187, 8.8.1967, str. 6.

--------------------------------------------------
Uredba sveta (EGS) št. 2604/69

z dne 20. decembra 1969

o uporabi Uredbe (EGS) št. 2603/69 o skupnih pravilih za izvoz v francoskih prekomorskih deželah

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 227 Pogodbe,

ob upoštevanju predloga Komisije,

ker se morajo določbe Skupnosti, ki se nanašajo na uvedbo skupnih pravil za izvoz, prav tako uporabljati v francoskih prekomorskih deželah,

SPREJEL NASLEDNJO UREDBO:

Člen 1

Določbe Uredbe Sveta (EGS) št. 2603/69 [1] z dne 20. decembra 1969 o uvedbi skupnih pravil za izvoz se uporabljajo v francoskih prekomorskih deželah.

Člen 2

Ta uredba začne veljati 31. decembra 1969.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. decembra 1969

Za Svet

Predsednik

H. J. De Koster

[1] UL L 324, 27.12.1969, str. 25.

--------------------------------------------------
Uredba Komisije (EGS) št. 1946/70

z dne 29. septembra 1970

o spremembi obdobja veljavnosti Uredbe (EGS) št. 1767/68 o sistemu najnižjih cen za izvoz cvetočih stebelnih gomoljev, čebulic in koreninskih gomoljev v tretje države

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 234/68 [1] z dne 27. februarja 1968 o skupni ureditvi trga za živo drevje in druge rastline, čebulice, korenine in podobno, rezano cvetje in okrasno listje, in zlasti člena 7(2) Uredbe,

ker Uredba Komisije (EGS) št. 1767/68 [2] z dne 6. novembra 1968 o sistemu najnižjih izvoznih cen za stebelne gomolje, čebulice in koreninske gomolje v tretje države velja do 31. maja 1971;

ker so izkušnje pokazale, da je sistem najnižjih cen za izvoz, vzpostavljen z navedeno uredbo, učinkovit; ker zato veljavnost te uredbe ne bi smela biti več omejena;

ker so ukrepi, predvideni s to uredbo, v skladu z mnenjem Upravljalnega odbora za žive rastline,

SPREJELA NASLEDNJO UREDBO:

Člen 1

Drugi stavek člena 4 Uredbe (EGS) št. 1767/68 se črta.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. septembra 1970

Za Komisijo

Predsednik

Franco M. Malfatti

[1] UL L 55, 2.3.1968, str. 1.

[2] UL L 271, 7.11.1968, str. 7.

--------------------------------------------------
Uredba Sveta (Euratom, ESPJ, EGS) št. 1370/72

z dne 27. junija 1972

o spremembi pogojev in postopka obdavčevanja v korist Evropskih Skupnosti

SVET EVROPSKIH SKUPNOSTI JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti,

ob upoštevanju Protokola o privilegijih in imunitetah Evropskih skupnosti in zlasti člena 13 Protokola,

ob upoštevanju predloga Komisije,

ker je treba spremeniti Uredbo Sveta (EGS, Euratom, ESPJ) št. 260/681 o pogojih in postopku obdavčevanja v korist Evropskih skupnosti [1], kar bo omogočilo obdavčevanje dodatkov za razpoložljivost za delo izven rednega delovnega časa,

SPREJEL NASLEDNJO UREDBO:

Člen 1

- "v skladu s členoma 56a in 56b Kadrovskih predpisov za uradnike."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti obvezujoča in se neposredno uporablja v vseh državah članicah.

V Luxembourgu, 27. junija 1972

Za Svet

Predsednik

G. Thorn

[1] UL L 56, 4.3.1968, str. 8.

--------------------------------------------------
Uredba Sveta (EGS) št. 2743/72

z dne 19. decembra 1972

o spremembi Uredbe (EGS) št. 2821/71 o uporabi člena 85(3) Pogodbe za skupine sporazumov, sklepov in usklajenih ravnanj

SVET EVROPSKIH SKUPNOSTI JE

ob upoštevanju Pogodbe o pristopu novih držav članic Evropski gospodarski skupnosti in Evropski skupnosti za atomsko energijo, podpisane dne 22. januarja 1972, in zlasti člena 153 Akta, priloženega tej pogodbi,

ob upoštevanju predloga Komisije,

ker Uredba Sveta (EGS) št. 2821/71 [1] z dne 20. decembra 1971 o uporabi člena 85(3) Pogodbe za skupine sporazumov, sklepov in usklajenih ravnanj zahteva spremembe, ki ustrezajo spremembam Uredbe št. 19/65/EGS, kakor so navedene v Prilogi I Akta o pristopu, tako da imajo lahko sporazumi, ki zaradi pristopa sodijo v področje uporabe člena 85 Pogodbe o ustanovitvi Evropske gospodarske skupnosti, korist od izjeme od prepovedi, določene v odstavku 1 navedenega člena,

SPREJEL NASLEDNJO UREDBO:

Člen 1

Člen 4 Uredbe (EGS) št. 2821/71 se spremeni:

1. Na koncu odstavka 1 se vnese naslednje:

"Uredba, sprejeta v skladu s členom 1, lahko določa, da prepoved iz člena 85(1) Pogodbe ne velja za obdobje, določeno v tej uredbi, za sporazume in usklajena ravnanja, ki so obstajala na datum pristopa in ki zaradi pristopa sodijo v področje uporabe člena 85 in ne izpolnjujejo pogojev, določenih v členu 85(3);"

2. Odstavek 2 se dopolni z naslednjim:

"Odstavek 1 velja za tiste sporazume in usklajena ravnanja, ki zaradi pristopa sodijo v člen 85(1) Pogodbe in za katere je v skladu s členoma 5 in 25 Uredbe št. 17 obvezna priglasitev pred 1. julijem 1973 le v primeru, če je bila priglasitev vložena pred tem datumom."

Člen 2

Ta uredba začne veljati ob pristopu.

Ta uredba je v celoti zavezujoča in se neposredno uporablja v vseh državah članicah

V Bruslju, 19. decembra 1972

Za Svet

Predsednik

T. Westerterp

[1] UL L 285, 29.12.1971, str. 46.

--------------------------------------------------
Uredba Komisije (EGS) št. 688/72

z dne 28. marca 1972

o spremembi Uredbe (EGS) št. 1767/68 o sistemu najnižjih cen za izvoz cvetnih stebelnih gomoljev, čebulic in koreninskih gomoljev v tretje države

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 234/68 [1] z dne 27. februarja 1968 o skupni ureditvi trga za živo drevje in druge rastline, čebulice, korenine in podobno, rezano cvetje in okrasno listje in zlasti člena 7(2) Uredbe,

ker člen 1 Uredbe Komisije (EGS) št. 1767/68 [2] z dne 6. novembra 1968 o sistemu najnižjih cen za izvoz cvetnih stebelnih gomoljev, čebulic in koreninskih gomoljev v tretje države, kakor je bila spremenjena z Uredbo (EGS) št. 1946/70 [3], določa, da se najnižje izvozne cene vsako leto določijo najpozneje do 31. oktobra, razen cen za begonije, gloksinije, gladiole, dalije in lilije, ki jih je treba določiti najpozneje do 31. decembra, in da mora vsaka država članica vsako leto do 1. decembra sporočiti vse potrebne podatke za oceno gibanj cen na mednarodnih trgih in za določitev najnižjih cen za begonije, gloksinije, gladiole, dalije in lilije ter do 15. oktobra za druge proizvode, ki jih zajema sistem najnižjih izvoznih cen;

ker so izkušnje pokazale, da države članice v navedenih rokih niso sposobne poslati podatkov iz člena 1(3) Uredbe (EGS) št. 1767/68; ker je treba zaradi zagotovitve pravilne uporabe uredbe spremeniti roke, določene za pošiljanje teh podatkov, in s tem tudi datume za določitev najnižjih izvoznih cen za različne cvetoče čebulice;

ker so ukrepi, predvideni s to uredbo, v skladu z mnenjem Upravljalnega odbora za žive rastline,

SPREJELA NASLEDNJO UREDBO:

Člen 1

1. "1. Najnižje izvozne cene iz člena 7 Uredbe (EGS) št. 234/68 se vsako leto določijo najpozneje do:

- 31. marca za begonije, gloksinije, gladiole, dalije in lilije,

- do 31. januarja za vse druge proizvode.

Te cene se uporabljajo za proizvode, pridelane po datumu, ko so bile cene določene."

2. V odstavku 3 istega člena se 1. marec in 1. januar nadomestita s 1. december oziroma 15. oktober.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. marca 1972

Za Komisijo

Predsednik

S. L. Mansholt

[1] UL L 55, 2.3.1968, str. 1.

[2] UL L 271, 7.11.1968, str. 7.

[3] UL L 215, 30.9.1970, str. 15.

--------------------------------------------------
UREDBA KOMISIJE (EGS) št. 2309/80

z dne 3. septembra 1980,

o tretji spremembi Uredbe (EGS) št. 2960/77 o podrobnih pravilih za prodajo oljčnega olja v lasti intervencijskih agencij

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 1917/80 [2], in zlasti člena 12(4) Uredbe,

ker člen (16)1 Uredbe Komisije (EGS) št. 2960/77 [3], kakor je bila nazadnje spremenjena z Uredbo (EGS) št. 914/80 [4], določa, da v primeru prodaje za izvoz izvoženo olje ne izpolnjuje pogojev za izvozno nadomestilo; ker je razlog za to določbo v tem, da je minimalna cena v okviru razpisnega postopka za izvoz določena na podlagi cene na svetovnem trgu;

ker iz istega razloga izvožena olja ne bi smela biti upravičena do pomoči za porabo; ker je zato treba dopolniti 16 člen Uredbe (EGS) št. 2960/77;

ker so ukrepi iz te uredbe v skladu z mnenjem Upravljalnega odbora za olja in masti,

SPREJELA NASLEDNJO UREDBO

Člen 1

Člen 16(1) Uredbe (EGS) 2960/77 se nadomesti z naslednjim:

"Člen 16

1. V primeru prodaje za izvoz izvoženo olje ni upravičeno do izvoznega nadomestila, določenega v skladu z določbami Uredbe št. 171/67/EGS, ali do pomoči za porabo iz člena 11 Uredbe št. 136/66/EGS.

Vendar pa za namene Uredbe (EGS) št. 754/76 za tako olje velja, da izpolnjuje določbe člena 2(1) prej navedene Uredbe po končanih izvoznih carinskih formalnostih."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. septembra 1980

Za Komisijo

Finn GUNDELACH

Podpredsednik

[1] UL 172, 30.9.1966, str. 3025/66.

[2] UL L 186, 19.7.1980, str. 1.

[3] UL L 348, 30.12.1977, str. 46.

[4] UL L 98, 16.4.1980, str. 6.
Uredba Sveta (EGS) št. 2213/80

z dne 27. junija 1980

o sklenitvi Sporazuma med vlado Republike Gvineje Bissau in Evropsko gospodarsko skupnostjo o ribištvu v obalnih vodah Gvineje Bissau ter dveh izmenjavah pisem v zvezi s tem sporazumom

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je v interesu Skupnosti, da odobri Sporazum med Evropsko gospodarsko skupnostjo in vlado Republike Gvineje Bissau o ribištvu v obalnih vodah Gvineje Bissau in dve izmenjavi pisem v zvezi s tem sporazumom, podpisanih v Bruslju 27. februarja 1980;

ker sklenitev tega sporazuma razveljavlja Sklep Sveta 80/255/EGS z dne 26. februarja 1980 o sklenitvi sporazuma v obliki izmenjave pisem o začasni uporabi Sporazuma med vlado Republike Gvineje Bissau in Evropsko gospodarsko skupnostjo o ribištvu v obalnih vodah Gvineje Bissau ter dveh izmenjav pisem v zvezi s tem sporazumom [2],

SPREJEL NASLEDNJO UREDBO:

Člen 1

Sporazum med vlado Republike Gvineje Bissau in Evropsko gospodarsko skupnostjo o ribištvu v obalnih vodah Gvineje Bissau in dve izmenjavi pisem v zvezi s tem sporazumom se odobrijo v imenu Skupnosti.

Listine iz prejšnjega odstavka so priložene tej uredbi.

Člen 2

Predsednik Sveta da uradno obvestilo iz člena 18 Sporazuma [3].

Člen 3

Sklep 80/255/EGS se razveljavi.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. junija 1980

Za Svet

Predsednik

A. Sarti

[1] UL C 85, 8.4.1980, str. 103.

[2] UL L 58, 1.3.1980, str. 73.

[3] Generalni sekretariat Sveta bo objavil datum začetka veljavnosti Sporazuma v Uradnem listu Evropskih skupnosti.

--------------------------------------------------
Uredba Sveta (EGS) št. 1492/81

z dne 19. maja 1981

o sprejetju Sporazuma o besedilu Sporazuma med Evropsko gospodarsko skupnostjo, Švicarsko konfederacijo in Republiko Avstrijo o razširitvi uporabe pravil o skupnostnem tranzitu v grškem jeziku

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker se po pristopu k Skupnosti Helenska republika zavezuje k Sporazumu med Evropsko gospodarsko skupnostjo, Švicarsko konfederacijo in Republiko Avstrijo o razširitvi uporabe pravil o skupnostnem tranzitu [1], ki je bil podpisan 12. julija 1977;

ker je navedeni sporazum sestavljen v danskem, nizozemskem, angleškem, francoskem, nemškem in italijanskem jeziku, pri čemer je vseh šest besedil enako verodostojnih;

ker je treba besedilu v grškem jeziku dati vrednost, enako tisti, ki jo imajo zgoraj omenjena besedila;

ker bi bilo treba odobriti Sporazum o besedilu v grškem jeziku za Sporazum z dne 12. julija 1977,

SPREJEL NASLEDNJO UREDBO:

Člen 1

V imenu Skupnosti se potrdi Sporazum o besedilu Sporazuma med Evropsko gospodarsko skupnostjo, Švicarsko konfederacijo in Republiko Avstrijo o razširitvi uporabe pravil o skupnostnem tranzitu v grškem jeziku.

Besedilo Sporazuma je priloženo k tej uredbi.

Člen 2

Predsednik Sveta da uradno obvestilo, predvideno v členu 13 Sporazuma [2].

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. maja 1981

Za Svet

Predsednik

D. F. van der Mei

[1] UL L 142, 9.6.1977, str. 1.

[2] Datum začetka veljavnosti Sporazuma generalni sekretariat Sveta objavi v Uradnem listu Evropskih skupnosti.

--------------------------------------------------
Uredba Komisije (EGS) št. 2180/81

z dne 30. julija 1981

o določitvi predpisov za izvajanje omejevanja investicijskih pomoči za proizvodnjo prašičev

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1945/81 z dne 30. junija 1981 o omejevanju investicijskih pomoči za proizvodnjo prašičev [1] in zlasti člena 1 Uredbe,

ker je za uporabo omejevanja investicijskih pomoči za proizvodnjo prašičev, določeno v Uredbi (EGS) št. 1945/81, treba določiti razmerje za pretvarjanje mest za prašiče pitance v mesta za plemenske svinje;

ker je treba opredeliti obseg dovoljenja iz člena 1(1) Uredbe (EGS) št. 1945/81 in določiti minimalne zahteve, ki jih morajo izpolniti vloge držav članic za takšno dovoljenje;

ker je zato, da se presodi vpliv takšnih dovoljenj, treba zahtevati od držav članic, ki takšno dovoljenje dobijo, da predložijo letno poročilo o tem;

ker Stalni odbor za kmetijsko strukturo ni dal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

550 mest za prašiče iz člena 1 Uredbe (EGS) št. 1945/81, pomeni 550 mest za prašiče pitance. Eno mesto za plemenske svinje je enakovredno 6,5 mestom za prašiče pitance.

Člen 2

1. Dovoljenje za spremembo števila 550 mest za prašiče v okviru razvojnega načrta farme, ki ga dobi država članica, je omejeno na posebne primere, ko pričakovan dohodek farme v okviru tega načrta ne zagotavlja primerljivega dohodka za 1,5 enoto človeškega dela.

2. Število mest za prašiče se lahko poveča v skladu s členom 1 Uredbe (EGS) št. 1945/81 samo do meje, ki je nujna, da se zagotovi primerljiv dohodek za največ 1,5 enoto človeškega dela v okviru zadevnega razvojnega načrta.

Člen 3

Država članica, ki zaprosi za dovoljenje iz člena 1(1) Uredbe (EGS) št. 1945/81, mora Komisiji istočasno posredovati natančen opis načina izračuna. Predvsem morajo biti v način izračuna vključeni naslednji podatki o poteku prašičereje:

- stroški povezani z mesti za prašiče pitance in z mesti za plemenske svinje,

- cene pujskov, prašičev pitancev, plemenskih svinj in krme,

- število mladičev na plemensko svinjo na leto,

- število prašičev na leto, ki so gojeni na prostoru za pitanje.

Člen 4

Država članica, ki dobi dovoljenje za spremembo števila mest za prašiče, Komisiji pred 1. majem naslednje leto predloži letno poročilo o posebnih primerih, v katerih je bilo spremenjeno število mest za prašiče v okviru razvojnega načrta farme. Poročilo vsebuje zlasti podatke o številu posebnih primerov in podatke o številu mest za prašiče v vsakem primeru.

Člen 5

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. julija 1981

Za Komisijo

Gaston Thorn

Predsednik

[1] UL L 197, 20.7.1981, str. 31.

--------------------------------------------------
Uradni list L 228 , 04/08/1982 str. 0004 - 0004

finska posebna izdaja: poglavje 1 zvezek 2 str. 0022

španska posebna izdaja: poglavje 01 zvezek 3 str. 0222

švedska posebna izdaja: poglavje 1 zvezek 2 str. 0022

portugalska posebna izdaja poglavje 01 zvezek 3 str. 0222



Uredba Sveta (ESPJ, EGS, Euratom) št. 2151/82 z dne 28. julija 1982 o spremembi Uredbe (EGS, Euratom, ESPJ) št. 260/68 o pogojih in postopku obdavčevanja v korist Evropskih skupnosti SVET EVROPSKIH SKUPNOSTI JE ob upoštevanju Pogodbe o ustanovitvi enotnega Sveta in enotne Komisije Evropskih skupnosti, ob upoštevanju Protokola o privilegijih in imunitetah Evropskih skupnosti in zlasti člena 13 Protokola, ob upoštevanju predloga Komisije, ker je treba spremeniti Uredbo (EGS, Euratom, ESPJ) št. 260/68 [1], kakor je bila nazadnje spremenjena z Uredbo (ESPJ, EGS, Euratom) št. 1544/73 [2], da se tako upošteva Uredba Sveta (ESPJ, EGS, Euratom) št. 2150/82 z dne 28. julija 1982 o uvedbi posebnih in začasnih ukrepov za prenehanje dela uradnikov Evropskih skupnosti zaradi pristopa Helenske republike [3], SPREJEL NASLEDNJO UREDBO: Člen 1 - "prejemniki nadomestil zaradi dokončnega prenehanja zaposlitve po členu 2 Uredbe (ESPJ, EGS, Euratom) št. 2150/82." Člen 2 Ta uredba začne veljati dan po objavi v Uradnem listu Evropskih skupnosti. Uporabljati se začne z dnem, ko začne veljati Uredba (ESPJ, EGS, Euratom) št. 2150/82. Ta uredba je v celoti zavezujoča in se neposredno uporablja v vseh državah članicah. V Bruslju, 28. julija 1982 Za Svet Predsednik O. Møller [1] UL L 56, 4.3.1968, str. 8. [2] UL L 155, 11.6.1973, str. 6. [3] UL L 228, 4.8.1982, str. 1. --------------------------------------------------
Uredba Sveta (EGS) št. 2613/82

z dne 21. septembra 1982

o sklenitvi Okvirnega sporazuma o sodelovanju med Evropsko gospodarsko skupnostjo in Federativno republiko Brazilijo

SVET EVROPSKIH SKUPNOSTI JE -

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 te pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker mora Skupnost za uresničitev svojih ciljev na področju zunanjih gospodarskih odnosov potrditi Okvirni sporazum o sodelovanju s Federativno republiko Brazilijo; ker nekatere oblike gospodarskega sodelovanja, predvidene s Sporazumom, presegajo pooblastila, določena za področje skupne trgovinske politike,

SPREJEL NASLEDNJO UREDBO:

Člen 1

S to uredbo se v imenu Skupnosti odobri Okvirni sporazum o sodelovanju med Evropsko gospodarsko skupnostjo in Federativno republiko Brazilijo.

Besedilo Sporazuma je priloženo tej uredbi.

Člen 2

Na podlagi člena IX Sporazuma da predsednik Sveta uradno obvestilo, da je Evropska gospodarska skupnost zaključila postopke, potrebne za začetek veljavnosti Sporazuma [2].

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. septembra 1982

Za Svet

Predsednik

U. Ellemann-Jensen

[1] UL C 28, 9.2.1981, str. 69.

[2] Datum začetka veljavnosti tega sporazuma bo v Uradnem listu Evropskih skupnosti objavil Generalni sekretariat Sveta.